
„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД, ЕИК 000662776, със седалище и адрес на управление: гр. София, ул. „Пловдивско поле” № 6, на основание чл. 29, ал. 5 от Правилника за прилагане на Закона за публичните предприятия и Правилата за провеждане на търг и конкурс и за сключване на договори за продажба и наем с работници и служители
ОБЯВЯВА
процедура за провеждане на конкурс за избор на доставчик на застрахователни услуги (лицензирано застрахователно дружество) за застраховане на имущество, собственост на „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД (Възложител и/или УСБАЛО), за срок от три години, по 3 (три) обособени позиции:
ОП 1: Застраховка „Професионална отговорност на лицата, упражняващи медицинска професия“
ОП 2: Застраховка „Обща гражданска отговорност“ към трети лица
ОП 3: Застраховка „Отговорност на директори и членове на управителни и надзорни съвети“
при следните ОБЩИ УСЛОВИЯ:
I. Съдържание на офертите
1. Лиценз за извършване на застрахователна дейност по съответния клас застраховки, издаден по реда на Кодекс за застраховането;
2. Декларация или друг документ, удостоверяващ/а че участникът не е в ликвидация, несъстоятелност или в съответната процедура по обявяване;
3. Заверени счетоводен баланс и отчет за приходите и разходите на участника за предходната година, от които да е виден размерът на собствения капитал, както и приходите от застрахователни премии;
4. Техническо предложение, съдържащо информация за обхвата на покритите рискове, което следва да включват задължително посочените в специалните условия по всяка обособена позиция;
5. Ценово предложение, съдържащо информация за прилаганите тарифни коефициенти (тарифни числа) и размер на предлаганата цена (включваща всички разходи по предлаганата застраховка), начин и условия на плащане по всяка обособена позиция за един застрахователен период и за срока на договора.
6. Общи условия и/или Специални условия и образец на застрахователна полица на участника за сключване на застраховка по всяка обособена позиция.
Всеки участник може да участва за една, за няколко или за всички обособени позиции.
Всички документи в офертата по всяка обособена позиция следва да се представят на български език и да бъдат подписани от законния представител на участника или упълномощено от него лице с нотариално заверено пълномощно. Документите, представени във вид на ксерокопия, следва да бъдат заверени с „Вярно с оригинала”, име, фамилия, подпис на лицето/ата, представляващо/и участника и мокър печат.
II. Представяне на офертите.
1. Начин на представяне на офертите.
Офертите се представят в запечатан, непрозрачен и с ненарушена цялост плик. В плика се окомплектоват всички документи, посочени в т. I „Съдържание на офертите“.
Върху плика с офертата се поставя следния надпис: (1) Оферта за участие в процедура за избор на застраховател за застраховане на отговорности на „УСБАЛ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД“ ЕАД; (2) Обособена позиция №; (3) име на участника; (4) адрес за кореспонденция, телефон и електронен адрес.
2. Място на представяне на офертите: деловодството на Възложителя, находящо се в административната сграда на УСБАЛО в гр. София 1756, район Студентски, ул. „ Пловдивско поле” № 6, ет.6.
3. Срок на получаване на офертите: до 7 (седем) календарни дни от датата на публикуване на настоящото обявление, но не по-късно от 16:00 часа на 29.06.2026 г.
4. Срок на валидност на офертите: не по-малко от 120 (сто и двадесет) календарни дни от крайния срок за представянето им.
III. Оценяване и класиране на офертите.
Класирането ще се извърши по критерия „най-ниска цена”, представляваща най-нисък размер на предлаганата цена (включваща застрахователната премия, данък върху застрахователните премии и всички разходи по предлаганата застраховка), с включени отстъпки, надбавки и преференциални условия за всяка отделна обособена позиция.
Предоставяни преференции и отстъпки няма да бъдат оценени, ако се предлагат допълнително, поради което следва да бъдат включени в ценовата оферта.
Няма да бъдат оценявани и класирани оферти, които не отговарят на посочените изисквания или към които не са приложени документи, описани в т. I „Съдържание на офертите“.
За направения избор всички участници, подали оферти, ще бъдат уведомени.
IV. Гаранции.
Участникът, определен за изпълнител, представя Гаранция за изпълнение на договора в една от формите, предвидени в чл. 111, ал. 5 от ЗОП в размер на 3% (три на сто) от максимално допустимата стойност без ДДС/ДЗП на съответния договор, в една от следните форми:
1. 	Парична сума, внесена по банкова сметка на УСБАЛО ЕАД- IBAN: BG96STSA93001527035606 BIC: STSABGSF ; Банка: Банка ДСК 
2. Банкова гаранция;
3. Застраховка, която безусловно и неотменимо обезпечава изпълнението чрез покритие на отговорността на изпълнителя и доказателство за напълно платена премия.
Срокът на валидност на гаранцията за изпълнение на договора (когато е под формата на банкова гаранция или застраховка) е 30 (тридесет) календарни дни след датата на изтичане на последната застрахователна полица, представена от конкретния изпълнител по договора.
Разходите по сключването на застрахователния договор и поддържането на валидността на застраховката за срока, посочен в договора за обществена поръчка, както и по изплащане на обезщетение на възложителя, са за сметка на изпълнителя.
Не се допуска самоучастие при настъпване на застрахователно събитие по застраховката, представляваща гаранция за изпълнение.
Проектът на застрахователна полица, както и ОУ към нея се одобряват предварително от Възложителя. 
V. Условия и начин на финансиране и плащане.
Финансовите средства за заплащане на поръчката са собствени средства на Дружеството.
Заплащането за всяка отделна обособена позиция ще бъде извършено разсрочено на 4 /четири/ равни вноски в рамките на периода от действието на всеки застрахователeн договор, чрез преводно нареждане по банкова сметка на Изпълнителя, указана в договора за изпълнение или по клиентска сметка на застрахователния брокер.
V. Място на изпълнение.
5.1. Място на изпълнение (територия  на  застрахователно  покритие): Република България.
VI. Допълнителна информация.
4.1. Участникът, избран за изпълнител, следва да прилага пропорционална методика за застраховане на застрахователен интерес по всяка обособена позиция, възникнал през срока на застрахователния договор, като прилага ценообразуващите елементи, заложени в офертата и условията на застрахователния договор.
4.2. Щетимост: 
4.2.1. По отношение на застраховка „Професионална отговорност на лицата, упражняващи медицинска професия“ няма настъпили щети и/или предявени претенции през последните 3 /три/ години.
4.2.2. По отношение на застраховка „Обща гражданска отговорност“, клаузи „Отговорност към трети лица“ и „Отговорност на директори и длъжностни лица“: няма настъпили щети и/или предявени претенции през последните 3 /три/ години.
4.2.3. На УСБАЛО не е отказвано искане за сключване на застраховка и не е предсрочно прекратявана сключена застраховка.
4.3. В УСБАЛО се използват апаратура с източници на йонизиращи лъчения и радиоактивни материали.
4.4 Прогнозна нформация за оборота на Дружеството:
4.4.1. За 2026 г.: 87 503 хил. евро;
4.4.2. За 2027 г.: 87 503 хил. евро;
4.4.3. За 2028 г.: 87 503 хил. евро;
„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ“ ЕАД си запазва възможността да изменя условията на настоящата процедура, да променя сроковете, да определя нови, както и да спира или прекратява процедурата, за което участниците ще бъдат своевременно уведомени. Във всички подобни случаи УСБАЛО не дължи каквито и да било плащания на кандидатите и не е обвързано с каквито и да било други ангажименти към тях, включително за сключване на договор.
Застрахователен брокер: Застрахователните интереси на УСБАЛО се обслужват от АЛИАНТ ЗАСТРАХОВАТЕЛЕН БРОКЕР ЕООД, ЕИК 204744404, адрес: гр. София, п.к. 1527, бул. „Княз Александър Дондуков“ № 88.


	Обособена позиция № 1: 
Застраховка „Професионална отговорност на лицата, упражняващи медицинска професия“



I. Наименование и предмет на процедурата
Избор на лицензиран застраховател (застрахователно дружество) за сключване на договор за застраховка „Професионална отговорност на лицата, упражняващи медицинска професия“ при „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД.
II. Обект на застраховане
Професионалната отговорност на 280 (двеста и осемдесет ) лица, упражняващи медицинска професия в УСБАЛО, за виновно причинените от тях на трети лица имуществени и/или неимуществени вреди при или по повод при упражняването на медицинска професия в или от името на лечебното заведение, включително и отговорността на лечебното заведение (съгласно чл. 49 от Закона за задълженията и договорите).
Подлежащите на застраховане лица, упражняващи медицинска професия, са разпределени в рискови групи в зависимост от изпълняваните дейности в обхвата на съответната специалност съгласно Приложение №1 и са общо:
	I-ва рискова група
	II-ва рискова група
	III-ва рискова група

	висш медицински персонал
	специалисти „Здравни грижи“
	
	

	33 лица
	154 лица
	40 лица
	53 лица


III. Технически условия.
1. Застрахователно покритие и застраховани рискове.
Застраховката покрива имуществени и/или неимуществени вреди вследствие на телесно увреждане или смърт, настъпили в резултат на грешка, пропуск или небрежност (включително „груба небрежност“) при или по повод упражняване на медицинска професия от застраховано лице, както и съответните разходи, лихви и разноски, свързани с извънсъдебното и съдебно уреждане на претенции, включително:
· суми, които застрахованият ще бъде законово задължен да плати на основание на претенции на трети лица като компенсация за неимуществени и/или имуществени вреди;
· разноски, присъдени в полза на увредено лице по съдебни дела, водени срещу застрахования за установяване на отговорността му, когато изпълнителят е привлечен в процеса;
· правни разноски по граждански дела (държавни такси, депозити за вещи лица/експерти, за свидетели и разходи за адвокатски възнаграждения), свързани със защитата на застрахования, ако същите са направени със съгласието на Изпълнителя в процеса на привличането му в делото на страната на застрахования като трето лице- помагач;
· всички разходи за ограничаване на вредите, дори ако усилията на застрахования са останали безуспешни.
2. Застрахователна сума (лимит на отговорност).
2.1. За лицата, упражняващи медицинска професия: съгласно минималните годишни лимити на отговорност за едно лице, упражняващо медицинска професия, за едно събитие и минимален агрегиран лимит на отговорност за едно лице за всички събития за една година, в зависимост от вида на упражняваната дейност и рисковата група, определени в Приложение № 2 към чл. 10, ал. 2 на Наредбата за задължително застраховане на лицата, упражняващи медицинска професия.

	Лимити на отговорност, съгласно Приложение №1 от Постановление №208/25.09.2018г.

	I-ва рискова група
	II-ва рискова група
	III-ва рискова група

	за събитие: 25 564,59 евро
в агрегат: 51 129,19 евро
	за събитие: 51 129,19 евро
в агрегат: 102 258,38 евро
	за събитие: 76 693,78 евро
в агрегат: 153 387,56 евро



2.2. За УСБАЛО - като юридическо лице: EUR 100 000,00 (словом: сто хиляди евро) за всяко събитие и EUR 250 000,00 (двеста и петдесет хиляди евро) за всички събития през срока на покритие за всяка застрахователна полица.
По предложение на участника може да бъде заложен и по-висок лимит на отговорност за УСБАЛО като юридическо лице.
2.3. Ретроактивен период по застраховката: Изпълнителят предоставя ретроактивен период на застрахователно покритие, считано от 10.07.2022 г., но не повече от 5 (пет) години.
3. Специални условия.
3.1. Изпълнителят издава при поискване сертификат за застрахователно покритие за всяко застраховано лице. 
3.2. УСБАЛО актуализира списъка на застрахованите лица на 3-месечна база, в 10-дневен срок преди датата на падеж на всяка поредна вноска. Изпълнителят включва в застрахователното покритие новоназначени лица, упражняващи медицинска професия от 00:00 часа на деня на назначаването на всяко лице. Отговорността на изпълнителя за прекратени лица се носи до 24:00 часа на деня на напускането.
3.3. Изпълнителят приема за автоматично застраховани всички новоназначени от Възложителя лица, упражняващи медицинска професия, при нарастване с до 5% (пет на сто) на общия брой на застрахованите лица, без да изисква допълнително начисляване на застрахователна премия.
3.4. Изпълнителят приема за застрахователно събитие настъпването на вредоносния резултат, за който е отговорно застрахованото лице.
3.5. Правата и задълженията по застрахователния договор се погасяват с 5-годишна давност, считано от датата на настъпване на застрахователното събитие, съгласно чл. 465, ал.2 от Кодекса на застраховането.
3.6. Застрахователният договор не следва да съдържа клаузи за:
· самоучастие на Възложителя, в случай на настъпване на застрахователно събитие;
· дозастраховане след изплащане на застрахователно обезщетение, независимо от неговия размер.
3.7. УСБАЛО ще представи актуален списък на застрахованите лица при сключване на застрахователния договор.
3.8. Всички условия, поставени в настоящото обявление се явяват специални спрямо Общите условия на застрахователя. Техническите условия по-горе са неразделна част от застрахователния договор, което обстоятелство следва да бъде вписано в същия.
IV. Срокове
4.1. Срок на застраховката: 3 (три) години
4.2. Период на застраховане: 12 (дванадесет) месеца, считано от датата на сключване на всяка застрахователна полица.
4.3. Срок на валидност на полицата по обособената позиция за първия застрахователен период: от 00:00 ч. на 10.07.2026 г. до 23:59:59 ч. на 09.07.2027 г.



Приложение № 1 
Разпределение на лицата по рискови групи в зависимост от изпълняваните дейности в обхвата на съответната специалност:
	РАЗПРЕДЕЛЕНИЕ НА ЛИЦАТА, УПРАЖНЯВАЩИ МЕДИЦИНСКА ПРОФЕСИЯ, в рискови групи в зависимост от изпълняваните дейности в обхвата на съответната специалност

	Първа група
	брой
	Втора група
	брой
	Трета група
	брой

	Вирусология
	_ _ _
	Авиационна медицина
	_ _ _
	Акушерство и гинекология
	5

	Клинична алергология
	1
	Вътрешни болести
	1
	Ангиология
	_ _ _

	Клинична имунология
	_ _ _
	Гастроентерология
	3
	Гръдна хирургия
	11

	Клинична лаборатория
	45
	Гериатрична медицина
	_ _ _
	Детска кардиология
	_ _ _

	Клинична фармакология и терапия
	_ _ _
	Детска гастроентерология
	_ _ _
	Детска хирургия
	_ _ _

	Физикална и рехабилитационна медицина
	1
	Детска ендокринология и болести на обмяната

	Обособена позиция № 2: 
Застраховка „Обща гражданска отговорност“, клауза „Отговорност към трети лица“



Избор на лицензиран застраховател (застрахователно дружество) за сключване на договор за застраховка „Обща гражданска отговорност“, клауза „Отговорност към трети лица“ за нуждите на „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД.
II. Обект на застраховане
Гражданската отговорност на „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД към трети лица, за нанесени имуществени и/или неимуществени вреди в границите на договорената територия на валидност.
III. Технически условия.
1. Застрахователно покритие и застраховани рискове.
Застраховката покрива имуществени и/или неимуществени вреди, причинени на трети лица, изразяващи се в телесно увреждане (включително смърт, злополука, заболяване или загуба на работоспособност) и/или в увреждане или загуба на движими и недвижими вещи, както и съответните разходи, лихви и разноски, свързани с извънсъдебното и съдебно уреждане на претенции, включително:
· суми, които застрахованият ще бъде законово задължен да плати на основание на претенции на трети лица като компенсация за неимуществени и/или имуществени вреди;
· пропуснати ползи, които представляват пряк и непосредствен резултат от непозволено увреждане, както и за законови лихви за забава, дължими от застрахования в полза на увреденото лице;
· разноски по дела, водени срещу застрахования за установяване на гражданската му отговорност, в случаите, когато Изпълнителят е привлечен в процеса;
· всички разходи за предотвратяване и ограничаване на вредите, дори ако усилията на застрахования са останали безуспешни.
2. Застрахователна сума (лимит на отговорност).
2.1. EUR 50 000,00 (петдесет хиляди евро) за всяко събитие; и 
2.2. EUR 100 000,00 (сто хиляди евро) за всички събития през срока на покритие за всяка застрахователна полица.
2.3. Ретроактивен период по застраховката: Изпълнителят предоставя покритие за периода преди датата на сключване на втората и всяка следваща застрахователни полици, а именно считано от 00:00 часа на 01.07.2023 г., но не повече от 5 /пет/ години.
3. Специални условия.
3.1. Действието на застраховка „Обща гражданска отговорност“ е на база настъпило събитие.
3.2. Застрахователното покритие не включва вреди в резултат на осъществявания предмет на  дейност, причинени на трети лица.
3.3. Правата и задълженията по застрахователния договор се погасяват с 5-годишна давност, считано от датата на настъпване на застрахователното събитие, съгласно чл. 465, ал.2 от Кодекса на застраховането.
3.4 Изпълнителят включва в обхвата на застрахователното покритие вреди, настъпили в следствие на действия от страна на служители и работници на застрахования, изразяващи се в груба небрежност, умишлени действия и други освен в случаите, когато тези действия са извършени от законните представители на застрахования.
3.5. Самоучастие: по предложение на Участника, но не повече от 5% (пет на сто) от размера на вредата;
3.6. Застрахователният договор не следва да съдържа клаузи за:
· подлимити на отговорност;
· дозастраховане след изплащане на застрахователно обезщетение, независимо от неговия размер.
IV. Срокове
1. Срок на застраховката: 3 (три) години
2. Период на застраховане: 12 (дванадесет) месеца, считано от датата на сключване на всяка застрахователна полица.
3. Срок на валидност на полицата по обособената позиция за първия застрахователен период: от 00:00 ч. на 01.07.2026 г. до 23:59:59 ч. на 30.06.2027 г.


	Обособена позиция № 3: 
Застраховка „Отговорност на директори и длъжностни лица“




I. Наименование и предмет на процедурата
Избор на лицензиран застраховател (застрахователно дружество) за сключване на договор за застраховка „Отговорност на директори и членове на управителни и надзорни съвети“ за нуждите на „УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ „ПРОФ. ИВАН ЧЕРНОЗЕМСКИ” ЕАД.
II. Обект на застраховане
Отговорността на застрахованите лица, в качеството им на ръководители и/или членове на Съвета на директорите, за причинени по тяхна вина финансови загуби на дружеството на Възложителя или на трети лица, произтичащи от виновно неизпълнение на професионалните им задължения.
Подлежащите на застраховане лица са законния представител и членовете на Съвета на директорите на УСБАЛО, надлежно вписани по партида на Дружеството при ТРРЮЛНЦ към Агенция по вписванията.
III. Технически условия.
1. Застрахователно покритие.
Всички суми, които застрахованите лица, в качеството им на ръководители и/или членове на Съвета на директорите са отговорни да заплатят като обезщетение за финансови загуби, причинени по тяхна вина на Дружеството или на трети лица при изпълнение на дейностите
(включително лошо изпълнение и погрешни действия, надхвърляне на правомощия, небрежност, груба небрежност, грешки и пропуски), произтичащи от техните служебни задължения спрямо Дружеството от виновно неизпълнение на професионалните им задължения, както и съответните разходи, лихви и разноски, свързани с извънсъдебното и съдебно уреждане на претенции, включително:
· суми, които застрахованият ще бъде законово задължен да плати на основание на претенции на Дружеството и/или на трети лица като компенсация за финансови загуби;
· пропуснати ползи, които представляват пряк и непосредствен резултат от непозволено увреждане, както и за законови лихви за забава, дължими от застрахования в полза на увреденото лице;
· разноски по дела, водени срещу застрахования за установяване на гражданската му отговорност, в случаите, когато Изпълнителят е привлечен в процеса;
· всички разходи за предотвратяване и ограничаване на вредите, дори ако усилията на застрахования са останали безуспешни.
2. Застрахователна сума (лимит на отговорност).
2.1. EUR 50 000,00 (петдесет хиляди евро) за всяко събитие; и 
2.2. EUR 250 000,00 (двеста и петдесет хиляди евро) за всички събития през срока на покритие за всяка застрахователна полица.
2.3. Ретроактивен период по застраховката: Изпълнителят предоставя покритие за периода преди датата на сключване на втората и всяка следваща застрахователни полици, а именно считано от 00:00 часа на 01.07.2023 г., но не повече от 5 /пет/ години.
3. Специални условия.
3.1. УСБАЛО актуализира списъка на застрахованите лица в 10-дневен срок от настъпване на промяна в Съвета на директорите. Изпълнителят включва в застрахователното покритие новоназначени лица от 00:00 часа на деня на назначаването на всяко лице. Отговорността на изпълнителя за прекратени лица се носи до 24:00 часа на деня на напускането.
3.2. Действието на застраховка „Отговорност на директори и длъжностни лица“ е на база настъпило събитие.
3.3. Правата и задълженията по застрахователния договор се погасяват с 5-годишна давност, считано от датата на настъпване на застрахователното събитие, съгласно чл. 465, ал.2 от Кодекса на застраховането.
3.4. Застрахователният договор не следва да съдържа клаузи за:
· подлимити на отговорност;
· дозастраховане след изплащане на застрахователно обезщетение, независимо от неговия размер.
3.5. Самоучастие: по предложение на Участника, но не повече от 10% от размера на вредата;
3.6. УСБАЛО ще представи актуален списък на застрахованите лица при сключване на застрахователния договор.
IV. Срокове
1. Срок на застраховката: 3 (три) години
2. Период на застраховане: 12 (дванадесет) месеца, считано от датата на сключване на всяка застрахователна полица.
3. Срок на валидност на полицата по обособената позиция за първия застрахователен период: от 00:00 ч. на 01.07.2026 г. до 23:59:59 ч. на 30.06.2027 г.

